ועדת הכלכלה, כנסת 25, פרוטוקול מספר 160, 2023-07-03 00:00

דוד ביטן: אני פותח את הישיבה

דוד ביטן:  הנושא: הצעת חוק הגנת הצרכן (תיקון מס' 65) (סימון תוצרת חקלאית שאינה ארוזה מראש), התשפ"ב–2022, של חברי הכנסת ינון אזולאי ורם בן ברק

דוד ביטן:  זה המשך לישיבה הקודמת

דוד ביטן:  אנחנו יכולים היום להצביע?     

איתי עצמון: אגיד מה קרה בין הישיבה הקודמת לישיבה היום

איתי עצמון:  בעקבות אותה ישיבה ושאלות שעלו כאן בדיון, שלחנו גם מייל מסודר לנציגי משרדי הממשלה, וגם קיימנו איתם ישיבות ושיחות כדי להגיע לנוסח מוסכם שמעגן את ההחלטות ונותן מענה לשאלות שעלו בדיון

דוד ביטן: אם אנחנו יכולים להצביע היום נצביע

איתי עצמון: הנוסח הופץ

דוד ביטן: אני רק אומר למשרדי הממשלה השונים, אנחנו בעד החוק, אני מדבר גם בשם חברי הכנסת, לא רק בשמי, ככה שחבל על כל מיני הערות שלא יצא מזה כלום, זה רק לוקח זמן

דוד ביטן:  נתנו לכם בדיון הקודם, דנו, שמענו את כולם, אפשרתי למשרדי הממשלה לשבת עם היועצים המשפטיים שלנו כדי לעשות עבודה בעניין הזה

דוד ביטן:  נקבל חלק מההמלצות כמובן, אבל הבסיס של מה שכתוב בחוק הזה יהיה

ינון אזולאי: סימון

דוד ביטן: חבל על זה

דוד ביטן:  וזה לא יעלה את המחיר, אז שיפסיקו לאיים עלינו

דוד ביטן:  סך הכול על מה מדובר פה? לעשות שלט על המוצר

דוד ביטן:  אני לא מבין

אברהם בצלאל: לכתוב על זה

דוד ביטן: זה לא שעל כל תפוח יצטרכו לשים מדבקה

איתי עצמון: לא, לא

דוד ביטן: עזבו את זה, תפסיקו לאיים עלינו

דוד ביטן:  בינתיים אתם מעלים את המחיר כל היום, אז מה אתם מאיימים עלינו עכשיו בעניין הזה? וגם זה לא מוסיף עובדים ולא בטיח

דוד ביטן:  אז קחו בחשבון שגם לנו יש קצת שכל, לא הרבה, אבל קצת יש, לא רק לפקידים

ינון אזולאי: ואם אתה מחבר את של כולם ביחד אז זה כבר מתחיל להגיע למקסימום

דוד ביטן: אתן לשני הח"כים שהגישו להגיד כמה מילים, מגיע להם, הכבוד שלהם

דוד ביטן:  בבקשה

ינון אזולאי: תודה, אדוני היושב-ראש, קודם כול תודה רבה לך באמת

ינון אזולאי:  כבר אמרת אז שתוך שבועיים שלושה אתה רוצה להביא את זה, והייתה פה הודעה מסודרת גם לפרוטוקול, המשרדים שיהיו בקשר עם היועץ המשפטי, אז תודה רבה לך על הזריזות ועל היעילות

ינון אזולאי:  רם, תודה רבה גם לך, מההתחלה, עוד מהקדנציה הקודמת אנחנו עובדים בשיתוף פעולה בעניין

ינון אזולאי:  וכמובן לייעוץ המשפטי שבאמת שמע את המשרדים, עשה עבודה יסודית ביותר בשביל להגיע לנוסח שיהיה מוסכם

ינון אזולאי:  אני חושב שנכנסו הערות של פעם שעברה גם לגבי מוצרי חלב, גם בשר, גם ביצים שביקשו להוריד ירד

ינון אזולאי:  באמת, ביקשו לגבי בשר ודגים

דוד ביטן: קיבלנו היום הערות של משרד הבריאות

ינון אזולאי: אני רוצה גם להתייחס לזה

ינון אזולאי:  אני באמת מסתכל על משרד הבריאות - - -     

דוד ביטן: צריך להתייחס אליהן עכשיו

ינון אזולאי: סליחה שאני אומר את זה, אם הייתם מתייחסים קצת יותר ברצינות למה שאמר יושב-ראש הוועדה לפני כשלושה שבועות לא היינו צריכים להגיע לרגע הזה

ינון אזולאי:  וביקשו, גם היועץ המשפטי אמר להיות בקשר איתו כמה שיותר מוקדם על מנת שנוכל להגיע

ינון אזולאי:  זה לא רציני, זה אפילו מזלזל בנו שמשרד הבריאות שולח הערות לילה לפני זה

ינון אזולאי:  אני לא יודע מי פה נציג של משרד הבריאות, אבל זה לא מכבד

ינון אזולאי:  לא מכבד, לא אותנו, ולא את הוועדה, ולא את הייעוץ המשפטי

ינון אזולאי:  האמת, זה גם לא מכבד את משרד הבריאות, שלילה לפני זה, פחות מ-24 שעות הם פתאום נזכרים שיש הערות

ינון אזולאי:  דנו על מה שעלה פה

דוד ביטן: רק שתדעו, אבל אם יש הערות נכונות אנחנו נתייחס אליהן, זה משרד הבריאות

ינון אזולאי: אף על פי כן, הערות שיהיו נכונות

ינון אזולאי:  אגב, היועץ המשפטי הספיק לעניין אותי בהערות, אמרתי לו שאם יש הערות נכונות בוודאי שאנחנו מקבלים, אנחנו לא ראש בקיר

דוד ביטן: נכון

ינון אזולאי: אבל שיבינו, כמו שאמרת, באנו להצביע, ולא באנו פה למרוח עוד יום ועוד דיון, כי זה לא העניין

ינון אזולאי:  אז שוב, תודה רבה

ינון אזולאי:  לא צריך להסביר עד כמה זה חשוב

ינון אזולאי:  אני שומע פה עוד פעם ועוד פעם, ובאו אליי גם עכשיו, שזה יעלה את המחירים

ינון אזולאי:  חברים, היום כותבים מחיר עם איזשהו שלט עם גיר או ארטליין, מוחקים, מותר ליד זה לעשות, גם אפשר, עכשיו תהיה חובה, את ארץ הייצור

ינון אזולאי:  לא קרה כלום

ינון אזולאי:       לפחות פעם בשבוע אני הולך לשוק ועושה קניות, ואני שואל את הירקן מאיפה זה, אז הוא אומר לי: זה מטורקיה

ינון אזולאי:  אם זאת עגבנייה או שום או לא משנה מה, כל אחד אומר לי מאיפה זה, כלומר, הוא יודע

ינון אזולאי:  אז אי-אפשר להגיד לנו שהוא לא יודע

ינון אזולאי:  ואם הוא יודע אז רק שירשום את זה, לא קרה שום דבר

ינון אזולאי:  כי אנחנו רוצים לתת אופציה קודם כול לציבור להחליט

ינון אזולאי:       ואני חושב שזה מחזק את תוצרת ישראל, שבמיוחד בימים האלו אנחנו חייבים לחזק אותה כמה שיותר, את העובדים ואת החקלאים שנמצאים

ינון אזולאי:  ואיפה הם נמצאים? במיוחד על הגדרות

ינון אזולאי:  ולכן, תודה רבה לך, אדוני היושב-ראש, חוק טוב, ואני מקווה שנעביר אותו היום

ינון אזולאי:  אני רק מתנצל מראש אם אני אצטרך לצאת, אני גם לא חבר ועדה, כי יש לי שם עוד דיון על אחד מהחוקים שלי

ינון אזולאי:  תודה

דוד ביטן: כמה חוקים אתה מגיש?     

ינון אזולאי: זה כמה פעמים חמש, לא אגיד לך כמה

שלום דנינו: זה מפעל של חקיקה

דוד ביטן: אתה רואה, ככה זה כשהשרים עוזרים לך, אז אין בעיה

דוד ביטן:  בבקשה, רם

רם בן ברק: אדוני היושב-ראש, ראשית, אני באמת רוצה להודות לך

רם בן ברק:  אני רוצה להזכיר לחברים שהחוק הזה לא נולד בכנסת הקודמת, והוא כבר הועלה מס' פעמים בעבר, ואף פעם לא הצליחו להעביר אותו

רם בן ברק:  תמיד האינטרסים של החברות הגדולות גברו על האינטרס של הציבור הישראלי

רם בן ברק:  ולכן, גם ידידי אזולאי, וגם אתה, אדוני, על הנחישות שלך, שהצלחנו, ואני מקווה שהיום נצביע עליו

רם בן ברק:       אדוני היושב-ראש, אני לא מאושר כל כך מהתוספת שהוסיפו כאן: "השר, באישור ועדת הכלכלה של הכנסת, רשאי לקבוע סוגי עוסקים שהוראות פסקה זו לא יחולו עליהם"

רם בן ברק:  אנחנו יודעים ששרים באים והולכים, ויש שרים חזקים ויש שרים חלשים, והלחצים גדולים

רם בן ברק:  לא מאושר מהתוספת הזאת

רם בן ברק:  מה גם שלא כתוב כאן לפי איזה קריטריונים הוא יחליט

רם בן ברק:  האם הוא יחליט את זה לפי מה? זה כאילו משהו רחב מדיי

איתי עצמון: אלה תקנות

דוד ביטן: אבל כתבו "באישור ועדת הכלכלה"

רם בן ברק: כן, בסדר, אבל עדיין, אתה יודע שהיה לנו כבר יושב-ראש ועדת הכלכלה שהיה האיש שלו

רם בן ברק:  בקיצור, הדברים האלה יכולים להיות בעייתיים בכנסות מסוימות

דוד ביטן: לא נכנסתי לזה עדיין

דוד ביטן:  עכשיו בישיבה אני אכנס לזה

רם בן ברק: מאה אחוז

רם בן ברק:  תודה רבה

רם בן ברק:  ותודה רבה על הכול

דוד ביטן: כבוד היועץ המשפטי, לפני שאתם מתייחסים, תגיד מה השינויים שהתבקשו

איתי עצמון: אני רוצה לעבור סוגיה סוגיה כדי להגיד מה מונח על השולחן כרגע

אורי צוק-בר: רק תגיד מתי אפשר להתייחס, אם אחרי, בסוף, או על כל סוגיה

אורי צוק-בר:  אם רוצים להתייחס אז על כל סוגיה לחוד?     

איתי עצמון: כרגע אסקור את השינויים שנעשו

איתי עצמון:  אני מניח שיהיה דיון על כל סוגיה, ונקרא גם את הנוסח

איתי עצמון:  השאלות שעלו לגבי הגדרת תוצרת חקלאית, שעליה תחול חובת הסימון, אז כאן חידדנו שמדובר על פירות וירקות טריים

איתי עצמון:  כלומר, עלתה שאלה אם פירות יבשים או מיובשים יחויבו גם כן בסימון ארץ הייצור, אז בשיחות שקיימנו עם גורמי המקצוע הבנו שזה בעייתי מכל מיני היבטים

דוד ביטן: את זה תוריד

איתי עצמון: גם בהיבט של מה ארץ הייצור לעניין הזה, גם בהיבט של ההגדרה

דוד ביטן: גם יש עיבוד שלהם

איתי עצמון: נכון, השאלה איפה באמת - - -     

שלום דנינו: פחות או יותר יש רק מדינה אחת שמייצרת

דוד ביטן: מטורקיה

ינון אזולאי: תשאירו משהו לחוק הבא

דוד ביטן: ככה יהיה עוד תיקון

דוד ביטן:  אין צורך, אל תקריא את זה, גם לא הייתה כוונה אחרת

דוד ביטן:  הלאה

איתי עצמון: בסדר גמור

איתי עצמון:  אני רק אומר מה עלה ומה המענה שנתנו

איתי עצמון:  אמרנו שתוצרת חקלאית זה פירות וירקות טריים

איתי עצמון:  את התיבה "גידולי שדה" מחקנו מכיוון שבשיחות עם גורמי המקצוע הבנו שהתיבה הזו בעצם מכוונת למזון לבעלי חיים, אז אין צורך בגידולי שדה

איתי עצמון:  מוצרי חלב, הבנו ממשרד החקלאות שאין צורך, למעט חלב ניגר

איתי עצמון:  כלומר, השארנו את זה "מוצרי חלב"

איתי עצמון:  ביצים ודבש נמחק

אורי צוק-בר: חלב ניגר נחשב גם למוצר חלב

איתי עצמון: אבל חלב ניגר לא נמכר - - -     

אורי צוק-בר: לא חלב גולמי

אורי צוק-בר:  חלב ניגר מפוסטר באריזה זה חלב, זה מוצר

איתי עצמון: באריזה

איתי עצמון:  אבל כאן לא מדובר על אריזה

אורי צוק-בר: אין בתפזורת

איתי עצמון: לכן חשבנו שאין מקום לסייג

דוד ביטן: למשל, גם קוטג' אפשר לכתוב איפה הוא נוצר

דוד ביטן:  מה זה מוצרי חלב?      

איתי עצמון: מוצרי חלב, למשל גבינה שנמכרת במעדנייה

ינון אזולאי: במשקל

דוד ביטן: וקוטג'?     

איתי עצמון: זה ארוז מראש

אורי צוק-בר: את זה ארוז, אין בעיה, כי זה כתוב במילא

דוד ביטן: איפה כתוב?     

אורי צוק-בר: על הארוז כתוב

איתי עצמון: כרגע דיברתי על ההגדרה

איתי עצמון:  ההגדרה משולבת בסעיף האופרטיבי

דוד ביטן: הנארזת

דוד ביטן:  הבנתי, בסדר

איתי עצמון: בדיוק

איתי עצמון:  "לעניין טובין שהם תוצרת חקלאית שאינה ארוזה"

דוד ביטן: הבנתי, בסדר

דוד ביטן:  אין בעיה

איתי עצמון: ביצים ודבש הוחלט למחוק בישיבה הקודמת

איתי עצמון:  לעניין בשר, כאן קיבלנו הצעה להגדרה ממשרד החקלאות שביקש שיהיה כתוב: בשר בהמות, ובכלל זה צאן, עופות או דגים

איתי עצמון:  אתמול קיבלנו הערה ממשרד הבריאות שביקש להפנות להגדרה של בשר טרי מחוק הגנה על בריאות הציבור (מזון)

איתי עצמון:  אני אקרא את ההגדרה

איתי עצמון:  ההגדרה קבועה בסעיף 9 לאותו חוק: ""בשר טרי" – בשר שלא עבר עיבוד כלשהו, למעט צינון בטמפרטורה שלא עלתה על ארבע מעלות צלסיוס ולא פחתה ממעלת צלסיוס אחת מתחת לאפס, ובלבד שנשמרו טעמו, צבעו, ריחו ומרקמו הטבעיים של הבשר"

איתי עצמון:  אני מניח שהם יסבירו למה להבנתם יש צורך בהגדרה

איתי עצמון:  אבל זאת ההערה שקיבלנו לעניין הזה

דוד ביטן: מה העמדה שלך?     

איתי עצמון: אני חושב שאין מניעה להכניס את ההגדרה, היא כוללת בעצם את כל סוגי בעלי החיים שנכללו גם קודם, כי ההגדרה של בשר לפי החוק זה "חלקים ניתנים לאכילה של בהמות, עופות ובעלי חיים החיים במים", וכו'

איתי עצמון:  וההגדרה כבר קיימת בחוק הגנה על בריאות הציבור (מזון), להבנתי אין מניעה לשלב אותה גם פה

דוד ביטן: אז אתה רוצה להפנות לשם? רק לעשות הפניה, לא צריך עכשיו את כל זה

איתי עצמון: אין צורך להעתיק את ההגדרה

איתי עצמון:  צריך לכתוב: בשר טרי כהגדרתו בסעיף 9 לחוק הגנה על בריאות הציבור (מזון)

דוד ביטן: איזה עוד הערות היו של משרד הבריאות בעניין הזה?     

איתי עצמון: לפני ההערות של משרד הבריאות אני אעבור על - - -      

דוד ביטן: הכנסת את כל ההערות?     

איתי עצמון: הכנסתי את ההערות שקיבלתי עד המועד שפורסם נוסח

איתי עצמון:  הם העבירו הערות אתמול בלילה והיום בבוקר, שלא יכולנו להידרש אליהן, לצערי

דוד ביטן: בוא נסיים עם משרד הבריאות, מה עוד?      

איתי עצמון: משרד הבריאות, שיציגו את ההערות שלהם, אין לי בעיה

דוד ביטן: תגיד עם מה הם פנו אליך

איתי עצמון: אבל בשביל זה צריך להקריא את הנוסח

איתי עצמון:  בנוסח כתבנו שמדובר על "טובין שהם תוצרת חקלאית שאינה ארוזה בעת הצגתה למכירה לצרכן או תוצרת כאמור הנארזת במקום שבו היא נמכרת ומשווקת לצרכן

איתי עצמון: " כלומר, לצורך העניין מדברים על פירות וירקות שנמכרים בתפזורת או שנארזת במקום

איתי עצמון:  למשל, לעיני הצרכן אם הוא מגיע למעדנייה באחת מרשתות השיווק וקונה גבינה במשקל

איתי עצמון:  אז הם ביקשו ממשרד הבריאות למחוק את ההתייחסות לתוצרת שנארזת במקום שבו היא נמכרת ומשווקת לצרכן

רם בן ברק: למה?     

דוד ביטן: למה?     

איתי עצמון: אני מציע שהם יסבירו את ההערה

דוד ביטן: מה ההסבר שלכם? מה זה קשור למשרד הבריאות בכלל?     

איתי עצמון: לפקח על כל הנושא של ייצור מזון

דוד ביטן: כן, אבל מה זה קשור לנוסח הזה? למה הוא מפריע לכם?     

איתי עצמון: שיסבירו

אילנה כהן: אני מחליפה פה את פנינה

אילנה כהן:  מדובר פה על זה שלחלק מרשתות השיווק יש רישיון לייצור, ואז חלק מהם אורזים את זה מראש ומסמנים מראש לפי 1145, כשבסעיף 62 של 1145 כתוב: "למעט ארץ הייצור"

רם בן ברק: תוסיפו את ארץ הייצור

אליהו ברוכי: או לבטל את "למעט"

אילנה כהן: זה יוצר אפליה בין מפעלים שיש להם אותו סוג של רישיון ייצור

דוד ביטן: אז תשנו את התקן, מה את רוצה ממני? מישהו מפריע לך לשנות תקן?     

אילנה כהן: זה לא רק לפי התקן, מדובר פה על הפעולה שמוגנת בחוק הגנת בריאות הציבור (מזון), ולפי סעיף 24(א) הוא צריך לסמן - - -      

רם בן ברק: אבל החוק יחול על כולם, גם על אחרים

דוד ביטן: תגידי, אני לא מבין את הטענה, בגלל שיש איזה תקן אז אני צריך לא לתקן את החוק?     

אילנה כהן: זה לא רק תקן, מדובר פה על חובות הסימון של היצרנים, ואי-אפשר לעשות אפליה בין יצרן ליצרן

רם בן ברק: אבל החוק הזה מתייחס לכל היצרנים

רם בן ברק:  מה שחל עליהם יחול גם על אחרים

רם בן ברק:  ואנחנו מחייבים שכל מי שקונה תוצרת חקלאית כזאת או אחרת ידע את המקור של הארץ שבה זה מיוצר

רם בן ברק:  זה הכול, פשוט מאוד, שיכתבו ארץ ייצור

שלום דנינו: אפשר לדעת מה ההיגיון של משרד הבריאות ברגע שהוא קובע את המושג "למעט"? מה זה נותן? למה חשבתם שזה חשוב

אילנה כהן: למעט אלה שקיבלו רישיון ייצור, כי הם עושים את העקיבות, ובודקים את זה, ומנהלים יומן ייצור

רם בן ברק: אז שיכתבו מאיפה מגיעה התוצרת, זה הכול

אילנה כהן: שוב פעם אני אומרת שאם אנחנו מתייחסים למקום שיש בו רישיון ייצור, אז פשוט העדפנו "למעט"

דוד ביטן: אנחנו לא מקבלים את ההערה הזאת

דוד ביטן:  הלאה, הנושא הבא

דוד ביטן:  את צריכה לתקן משהו? תתקני את מה שאת צריכה אצלך

שלום דנינו: עדיף, תעשי הפוך, תבטלי את "למעט"

דוד ביטן: אנחנו רוצים לדעת איפה ארץ הייצור של הדבר הזה

איתי עצמון: אפשר אולי לדייק את ההגדרה של ארץ הייצור, אני גם אגיע לזה עכשיו

איתי עצמון:  את ארץ הייצור הגדרנו לעניין בשר - מקום השחיטה; ולעניין דגים - מקום הדיג

איתי עצמון:  האם לשיטתכם אפשר אולי להוסיף להגדרה הזו מה בעצם ארץ הייצור לעניין מוצרי חלב מסוימים? זה יכול לתת מענה לבעיה? כי בעצם מה שחברי הכנסת מבקשים זה שכן יהיה סימון ארץ ייצור גם על המוצרים האלה

איתי עצמון:  אם אני קונה, לצורך העניין, גבינה במעדנייה, פורסים לי אותה, ואני רוצה לדעת - - -      

אילנה כהן: אם פורסים לך לעיני הלקוח זה תמיד יהיה כתוב

איתי עצמון: אבל אם הם ארזו את זה באותו יום באריזות כאלה שלא כתוב על זה?     

שלום דנינו: של 100 גרם

אילנה כהן: מה שכתבנו זה רק את סעיף 24(א) שמדובר פה על מוצר ארוז מראש, זה שווה ערך רישיון ייצור

איתי עצמון: אני לא מדבר על הסעיף, אני מדבר עכשיו בענייני

רם בן ברק: תעני לשאלה, הוא אמר לך: במידה שבבוקר, בשש בבוקר, יושבים עשרה פועלים, אנשים, ואורזים את זה שמים בזה, הם לא רואים את זה

אילנה כהן: אם עושים לך בשש בבוקר ומוכרים באותו יום יהיה כתוב

איתי עצמון: יהיה כתוב? אני אף פעם לא ראיתי שכתוב

אילנה כהן: אמרתי שיהיה כתוב

איתי עצמון: למה יהיה כתוב?     

אילנה כהן: אם אורזים את זה לאותו יום כהכנה למכירה

דוד ביטן: ואני יכול לדעת אם ארזו באותו יום, יום לפני?     

שלום דנינו: או לילה לפני

אילנה כהן: חוק המזון מבדיל בין הסעיף הזה - - -     

דוד ביטן: אם אתה יכול לעזור להם בהגדרה של ארץ ייצור אין לי בעיה

דוד ביטן:  אבל תכלס אנחנו לא מקבלים את הטענה

דוד ביטן:  עוד משהו?     

איתי עצמון: כלומר, במהות בעצם אתם מבקשים שארץ הייצור כן תהיה מסומנת

דוד ביטן: כן, בדיוק, זאת המהות

רם בן ברק: זאת כל הצעת החוק

דוד ביטן: לא יודע מה יש, תקן, לא תקן, אני לא מבין בזה, אנחנו יודעים מה אנחנו רוצים

דוד ביטן:  מעבר לזה זאת בעיה שלכם לעשות את התיקונים הנכונים בתקנים האלה שלכם

תום נקש: הצענו להחריג בעוסק, שלעניין תוצרת חקלאית, שהיא מוצרי חלב הנארזת במקום שבו היא נמכרת ומשווקת לצרכן, זה יהיה למעט בעלי אישור פעילות יצרנית באתר המכירה, כמו בסעיף 24(א) לחוק

דוד ביטן: אבל את צריכה להבין, אנחנו רוצים חוק פשוט

דוד ביטן:  ירקן או מעדנייה, מה, היא צריכה עכשיו לעבור ל-1,000 חוקים כדי לדעת מה היא צריכה לעשות? רבותיי, חוק פשוט

דוד ביטן:  מה לא ברור פה? אני לא מבין את זה

איתי עצמון: ההחרגה שהקראת עכשיו היא גם גורפת מדיי

רם בן ברק: מה הבעיה לכתוב איפה זה יוצר, אני לא מבין

דוד ביטן: דברים פשוטים

דוד ביטן:  סך הכול הם צריכים לכתוב באיזו מדינה

דוד ביטן:  מה הבעיה עם זה? בעצמי קשה לי כבר עם הכול, ועוד אתם רוצים להוסיף לי סעיפים פה, וסעיף פה, ותלך לחוק הזה, ותלך לחוק הבא

דוד ביטן:  פשוט כדי שהאדם הפשוט ידע מה הוא צריך לעשות בלי שום בעיה, ולא צריך עורכי דין

רם בן ברק: אנחנו מוכנים להגיע לפשרה, במקום ארץ ייצור תכתבו את 24(א)

רם בן ברק:  נו, באמת, מה הבעיה?     

אילנה כהן: הסימון המלא של 1145 מחייב לסמן גם את האתר שבו הוא מיוצר, אז יהיה כתוב

רם בן ברק: שיירשמו את ארץ הייצור על כל דבר שנמכר, נקודה

אביגיל כספי: אני חושבת שיש בעצם בעיה של מהו ייצור

אביגיל כספי:  לפי ההגדרות בחוק הגנה על בריאות הציבור (מזון) ייצור זה גם פעולה של אריזה

אביגיל כספי:  ולכן יצרן, ואפילו לפעמים נקודה בסופר יכולה לכתוב ישראל גם אם הגבינה לא יוצרה בישראל

אביגיל כספי:  מה שאנחנו חושבים על ייצור כחביצה, וכו', הכנת הגבינה, אלא עצם זה שהיא נארזה בישראל, הוא יכול לסמן את זה לפי תקן 1145 כמשהו שיוצר בישראל

דוד ביטן: לכתוב ישראל

איתי עצמון: בגלל שהיא נארזה פה

דוד ביטן: אבל אם הגבינה מהולנד?     

אביגיל כספי: נכון

אביגיל כספי:  אני חושבת שזה לא מה שבעצם הצעת החוק מבקשת

רם בן ברק: אבל בדיוק מה שאנחנו רוצים זה לדעת מאיפה הגבינה, לא מעניין אותנו איפה היא נארזה

שלום דנינו: זה עומד בסתירה

רם בן ברק: אם קנו אותה בהולנד, צריך להגיד שהיא מהולנד

אביגיל כספי: נכון

שלום דנינו: כי אז זאת טכניקה לקחת משהו מבחוץ להכניס לשקית ולהגיד שזה - - -     

דוד ביטן: אני מאוד מצטער, אנחנו נאלצים לדחות אתכם שוב

דוד ביטן:  עשיתם ניסיון, אבל זה לא ילך

דוד ביטן:  אני מקבל את הייעוץ המשפטי שלנו

שלום דנינו: ההפך, אני חושב שזה תובע מבחינתנו ממשרד הבריאות שההנחיה שלהם, אותה פקודה 1145, כשיבואו איתה לבית המשפט היא יכולה ההפך - לפגוע בחוק שאנחנו מחוקקים, והם צריכים גם לתקן את זה

דוד ביטן: יש עוד טענות?     

איתי עצמון: כן, יש עוד נושאים שרציתי

דוד ביטן: אבל יש טענות של משרדי ממשלה? משרד הכלכלה, מה העניין הזה? אתם רוצים שנעשה חוק ואתם תוכלו לבטל אותו? לא הבנתי את העניין הזה

דוד ביטן:  זה מה שאתם רוצים? מה נראה לכם? אמרתי למשרד האוצר בישיבה הקודמת על החקלאים שאנחנו לא פראיירים

דוד ביטן:  אז לא נעשה חוק ואתם תביאו לנו תקנות שמבטלות את החוק

דוד ביטן:  מה זה באישור ועדת הכלכלה? אנחנו רוצים את החוק הזה

דוד ביטן:  יש לכם טענה שזה לא יכול לחול? תגידו לי עכשיו איפה לדעתכם זה לא חל

דוד ביטן:  תגידו

איתי עצמון: אבל התוספת לא התבקשה ממשרד הכלכלה

דוד ביטן: למה צריך תקנות? אם אתם צודקים, נכניס את זה לחוק

דוד ביטן:  נחריג את זה בחוק ונגמור

דוד ביטן:  מה הסיפור?     

איתי עצמון: דוד, זאת לא הערה שלהם, שנייה

איתי עצמון:  התוספת שהוספנו כאן: הסמכה של השר באישור ועדה, לקבוע בתקנות סוגי עוסקים שההוראות האלה לא יחולו או יחולו בשינויים - זאת הוראה שהוספנו בעקבות ההערות שנשמעו כאן בוועדה

דוד ביטן: אבל שיגידו איפה לדעתם

איתי עצמון: לגבי עוסקים מסוימים, עם היקף פעילות אולי קטן, שיהיה צורך להחריג

איתי עצמון:  אם רוצים למחוק, אפשר למחוק את התוספת

דוד ביטן: שיגידו לי איפה לא צריכים

דוד ביטן:  אם הם צודקים, אני אכניס את זה לחוק

דוד ביטן:  מה כל התקנות ותקנות כאלה ואחרות

רם בן ברק: את מי נחריג?     

דוד ביטן: אולי אפשר להחריג את זה שמוכר תות שדה על הכביש

דוד ביטן:  את זה אפשר להחריג

אורי צוק-בר: אז שיכתוב שזה ישראלי, ישים שלט, מה הבעיה?      

רם בן ברק: הוא מן הסתם לא הביא את התות שדה מהולנד

איתי עצמון: דווקא הוא יודע מאיפה זה הגיע

דוד ביטן: כן, בטח הוא מביא את זה מישראל

אורי צוק-בר: אז הוא יכתוב פתק שזה ישראלי, מה הבעיה

דוד ביטן: אני לא יודע מה להגיד לכם

דוד ביטן:  אני עוד לא נתקלתי בזה, חוק כל כך פשוט, אתם מסבכים לי אותו

נעמי הימיין רייש: אפשר להגיד מה אנחנו חושבים או שנמשיך להריץ פה ספקולציות?     

דוד ביטן: מה את רוצה? תגידי, אבל בקיצור

נעמי הימיין רייש:  אני אגיד

נעמי הימיין רייש:  ככלל, עמדת משרד הכלכלה, מתנגדים להצעת החוק

דוד ביטן: הבנו את זה

נעמי הימיין רייש: אני אדבר בפריזמה מסוימת של עסקים קטנים ובינוניים, שאלו הקמעונאים הקטנים והשווקים

נעמי הימיין רייש:  הרגולציה הזאת מטילה נטל חדש משמעותי על עסקים קטנים בכך שהם יצטרכו לסמן את התוצרת שלהם, כאשר בעסקים קטנים - - -     

דוד ביטן: איזה עסקים? חנות ירקות ופירות, מעדנייה?     

נעמי הימיין רייש: כן, מכולת, מרכול

נעמי הימיין רייש:  הוא מקבל - - -     

אלון שוסטר: נעמי, למה? איזו בעיה יש? לבוא עם ארטליין ולרשום ליד המחיר

נעמי הימיין רייש: אני מסבירה

נעמי הימיין רייש:  עסקים מקבלים את התוצרת שלהם, פירות, ירקות, ממשווקים, מסיטונאים, הם לא באים בממשק ישיר עם המגדל

נעמי הימיין רייש:  זה דבר אחד

נעמי הימיין רייש:  שתיים, כשאנחנו מכניסים את זה לתוך מסגרת של חוק הגנת הצרכן הם הופכים להיות חשופים לעיצומים כספיים מאוד גבוהים במידה שהם לא יצליחו לעמוד בזה

נעמי הימיין רייש:  עכשיו תגידו: למה שלא יצליחו לעמוד בזה? שיעמדו בזה

נעמי הימיין רייש:  זה רק שלט קטן, זה רק עוד דבר קטן שאין בעיה לעשות אותו

נעמי הימיין רייש:  אז וואלה, גם דף קטן הוא רק דף קטן, ובסוף יוצא לך מזה שני כרכים של מלחמה ושלום

נעמי הימיין רייש:  אז רגולציה היא בסוף - - -     

רם בן ברק: כמה עולים שני כרכים של מלחמה ושלום?     

נעמי הימיין רייש: הרגולציה בסוף מצטברת

דוד ביטן: היא אומרת שאם יש לי מעדנייה וקיבלתי, אז אני רוצה לברר מאיפה זה בא

נעמי הימיין רייש: אנחנו לא מבודדים כל רגולציה כשלעצמה ומסתכלים עליה בוואקום, ואומרים: הינה רק עכשיו נסמן, עכשיו רק נכתוב, זה שום דבר

רם בן ברק: את רוצה שנגדיל את החקיקה גם למי שמשווק? נגדיל את זה גם למשווקים

דוד ביטן: אז מה, זה חל רק על הסופרים, זה מה שאתם אומרים?     

נעמי הימיין רייש: לא

נעמי הימיין רייש:  בסוף כאשר למכולת יש 13 חוקים שהיא צריכה לעמוד בהם, אז העוד אחד הנוסף הזה זאת לא עוד חובה אחת קטנה, זאת עוד חובה משמעותית שנופלת על בן אדם שהוא בן אדם אחד

רם בן ברק: אז תעברו על 13 החוקים, נבטל אחד ונכניס את זה

נעמי הימיין רייש: יש פרקטיקה כזאת בבריטניה, הם עושים one - - -      

אורי צוק-בר: אבל אמרת שאת מסבירה על ההחרגות, לא על עצם החוק

רם בן ברק: אתם לא רוצים את החוק, אז תגידו שאתם לא רוצים את החוק, אל תמציאו עכשיו סיפורים

אורי צוק-בר: כי זה נשמע כאילו אתם פשוט לא רוצים את החוק

רם בן ברק: מכולת בגודל בינוני, מכולת בגודל קטן

נעמי הימיין רייש: אני חושבת שהחוק הזה מטיל נטל כבד על עסקים קטנים

דוד ביטן: מה הייתה העמדה שלכם על החוק הזה בוועדת שרים?     

נעמי הימיין רייש: אותו דבר

דוד ביטן: נגד?     

נעמי הימיין רייש: חשבנו שזה פוגע בעסקים קטנים

איתי עצמון: הצעת החוק תקודם בהסכמת משרד הבריאות ובתיאום עם משרד הכלכלה

נעמי הימיין רייש: בתיאום, נכון

נעמי הימיין רייש:  תיאום

איתי עצמון: בתיאום, לא התנגדות

אורי צוק-בר: אז מתאמים, מתקנים דברים פה

נעמי הימיין רייש: אבל למה היה תיאום? למה בוועדת שרים - - -     

דוד ביטן: אני מאוד מצטער, אנחנו לא מחויבים להחלטת ועדת שרים בכנסת

נעמי הימיין רייש: החלטת ועדת שרים שזה נעשה בתיאום

דוד ביטן: לא מחויבים

נעמי הימיין רייש: בסדר, נכון

דוד ביטן: רם בן ברק ואזולאי מחויבים, אני לא מחויב לכלום

נעמי הימיין רייש: אבל המשמעות של תיאום זה שהיה חוסר - - -     

איתי עצמון: תיאום זה התנגדות?     

דוד ביטן: מה זה משנה, שיהיה מה שיהיה, לא מחויב

נעמי הימיין רייש: אם כולם היו מסכימים הצעת החוק הייתה עוברת

דוד ביטן: הרי מה ההמצאה? ההמצאה הזאת שאתם מעבירים חוק בוועדת שרים וכותבים הסכמה, זה אומר שבעצם החוק לא יכול לזוז לשום מקום

דוד ביטן:  אז איפה הכנסת? מה, הכנסת עובדת אצלכם?      

נעמי הימיין רייש: זה אומר שצריך לתאם את זה לפני כן

דוד ביטן: אם אתם מדברים על הפרדת רשויות אז אני כיושב-ראש ועדה לא מחויב לשום דבר

דוד ביטן:  אני מחויב לצדק ולמה שצריך לעשות, ואני מתחשב במה שהשרים אומרים והח"כים ואנשי המקצוע

דוד ביטן:  אבל להביא לי חוק עכשיו כשבעצם אתם נגד, וממציאים לי עכשיו כל מיני אפשרויות לשר לתקן, אני לא מוכן לזה

דוד ביטן:  אנחנו נמשיך, אם יש לכם - - -     

נעמי הימיין רייש: זאת הייתה העמדה העיקרית שלנו

נעמי הימיין רייש:  המשמעות של תיאום זה שבמעמד ועדת שרים היו חילוקי דעות בין המשרדים השונים

נעמי הימיין רייש:  אז זו עמדתנו, שזה מטיל נטל כבד על עסקים קטנים

איתי עצמון: אתם מתנגדים

דוד ביטן: אנחנו רוצים את החוק הזה

דוד ביטן:  מה שאני יכול לבקש - - -      

נעמי הימיין רייש: אם אנחנו בוועדת הכלכלה פעם אחרי פעם כשיש דיונים רוחביים על עסקים קטנים, ואומרים: או, עסקים קטנים, יש להם נטל רגולטורי כל כך כבד, ואז כשאנחנו ב-money time ומעבירים חקיקה שתהיה רגולציה, כלום - - -     

דוד ביטן: אנחנו עוזרים לעסקים קטנים, אנחנו לא נגד עסקים קטנים

דוד ביטן:  מה יש פה, בחייכם? אנחנו עוזרים לעסקים קטנים בדברים הרבה יותר גדולים, לא בדברים האלה

נעמי הימיין רייש: אבל בסוף אלו הדברים הקטנים שפוגעים בהם ומכבידים עליהם

דובי אמיתי: אדוני היושב-ראש, עם כל הכבוד לנעמי, העסקים הקטנים והבינוניים יושבים אצלי בנשיאות המגזר העסקי, וכמו שרושמים את המחיר ושמים את השלט עם המחיר בעסקים הקטנים, ואתה יודע מה, יותר מזה, גם משנים אותו שלוש פעמים ביום, ירשמו את ארץ המקור

דובי אמיתי:  זאת לא רגולציה, זה קשקוש אחד גדול, זה לטובת הציבור, על מנת לאפשר לציבור לבחור את ארץ המקור

דובי אמיתי:  רוצים פרי ישראלי, כותבת ישראל, נקודה

דובי אמיתי:  כל השאר זה סיפורים

קריאות: - - -     

דוד ביטן: נכון, העסק הקטן גם לא צריך כוח אדם נוסף

דובי אמיתי: כלום, שום דבר נוסף

דוד ביטן: הירקן כותב את זה בעצמו, ובזה נגמר הסיפור

דוד ביטן:  אני לא מבין

דוד ביטן:  אנחנו, עם כל הכבוד, ואתם יכולים להגיד את זה לוועדת שרים, זה שכתוב פה הסכמות טה-טה-טה, זה מחייב את המציעים, זה לא מחייב את הכנסת

דוד ביטן:  אולי אתם לא מבינים את זה

נעמי הימיין רייש: מבינים, מכירים את המנגנון

דוד ביטן: לפי זה אנחנו לא יכולים לעשות כלום

דוד ביטן:  אז בשביל מה? תתקנו כל חוק איך שאתם מבינים, תביאו, אנחנו נאשר, נרים ידיים, לא צריך הסתייגויות, לא צריך שום דבר, ונלך הביתה

דוד ביטן:  עזבו

דוד ביטן:  אני אתן לכם עכשיו, אנחנו נמשיך את הדיון

דוד ביטן:  אני מציע לכלכלה, תחשבו, יש לכם רבע שעה, תגידו לי מה לדעתכם צריך להחריג, אני אחריג את זה עכשיו

דוד ביטן:  אני לא רוצה שום חוקים ותקנות אחר כך

דוד ביטן:  ואני מציע לרשות להגנת הצרכן, הרי יש לכם זכות לתת קנסות, אתם צריכים להיות יותר פלורליסטים

אברהם בצלאל: בית הלל

דוד ביטן: בית הלל במה שקשור לעסקים קטנים ביישום של החוק, לפחות בשנה הראשונה על מנת לראות איך זה עובד

איתי עצמון: במדיניות האכיפה

דוד ביטן: במדיניות האכיפה

דוד ביטן:  אין שום סיבה לתת לעסק קטן קנס גבוה על דבר הזה

דוד ביטן:  איך אתם נותנים? מה כתוב בחוק?      

איתי עצמון: הקנס כרגע לא בסכום גבוה, הוא בסכום של כ-22,000 לגבי תאגיד

איתי עצמון:  זה סכום הקנס

דוד ביטן: אז בן אדם פרטי לא יקבל? ירקן הוא לא תאגיד, אין לו חברה

איתי עצמון: נכון

אניטה יצחק: זה 7,000 לגבי מי - - -     

איתי עצמון: זה 7,000 שקלים

איתי עצמון:  זה לא סכום גבוה

דוד ביטן: 7,000, בסדר

אניטה יצחק: בכלל, מדיניות האכיפה לוקחת - - -     

קריאה: זה גם הרבה כסף

קריאה:  שלום, זה לא סכום קטן לירקן

שלום דנינו: זה לא סכום קטן

דוד ביטן: אני מציע שתצהירו פה לפרוטוקול שבשנה הראשונה ליישום החוק תיתנו קודם התראות לעסקים קטנים

רם בן ברק: אזהרה או דברים כאלה

דוד ביטן: אזהרות

דוד ביטן:  ותהיו במדיניות האכיפה לפחות בהתחלה פחות נוקשים, ותצהירו את זה, וזה יהיה לטובת העסקים הקטנים

דוד ביטן:  אין בעיה

דוד ביטן:  אבל אין פה הוצאה מיוחדת לעסקים קטנים, ואני לא מקבל את הטענה

דוד ביטן:  דרך אגב, ועדת הכלכלה הזאת עוזרת לעסקים הקטנים ומשתדלת לעשות הרבה מאוד בשבילם

דוד ביטן:  להגיד עכשיו שבגלל החוק הזה אנחנו הורגים את העסקים הקטנים זה לא מקובל

איתי עצמון: אז את ההסמכה לשר הכלכלה אנחנו מוחקים

דוד ביטן: תוריד, כן

נעמי הימיין רייש: אנחנו נצא להתייעצות ונחזור

דוד ביטן: תתייעצו

דוד ביטן:  תגידו לי מה, אתם רוצים שוק מחנה יהודה - אולי, שוק הכרמל - יכול להיות

דוד ביטן:  אבל תגידו מה אתם רוצים, ריבונו של עולם

איתי עצמון: אם כבר דיברנו על סכום העיצום הכספי אז ביקשת ממשרדי הממשלה לבחון אם יש מקום להגדיל את סכומי העיצום הכספי

איתי עצמון:  הם סבורים שלא

דוד ביטן: אם הם סבורים שלא אז לא

איתי עצמון: אנחנו גם חושבים שהסכום מספיק, כי ביקשנו את זה על כל הפרה

דוד ביטן: אני לא מחפש לתת קנסות, אין בעיה, הכול בסדר

איתי עצמון: הסכום הזה הוא לגבי כל הפרה

איתי עצמון:  כלומר, על כל אי סימון

אלון שוסטר: כמה יש שם?     

דוד ביטן: 22,000 שקלים לתאגיד, 7,000 שקלים ליחיד

אלון שוסטר: תיאורטית אפשר נגיד להיות - - -     

דוד ביטן: אפשר להוסיף את החריג, שאם היבוא מטורקיה אז אי-אפשר לתת קנסות בכלל, והכול בסדר

איתי עצמון: עוד הערות שעלו בישיבה הקודמת נוגעות לכל מיני היבטים תברואתיים של הסימון

איתי עצמון:  עלתה הערה, אם אינני טועה ממשרד החקלאות דווקא, שאנחנו צריכים לכתוב בחוק שעל הסימון להתבצע כך שהוא לא יזהם את המזון

איתי עצמון:  הבנו ממשרד הבריאות, ככל שהצלחנו להבין מהתשובות, שאין צורך בהוראות בעניין הזה

איתי עצמון:  צודק?         

אילנה כהן: כי הסימון מבוצע על האריזה, על מוצר שכבר ארוז

דוד ביטן: זה לא מבוצע על מוצרים

דוד ביטן:  אם זה על ארוז אין בעיה

חגית איגרמן: יש בחוק המזון באופן כללי איסורים על זיהום

דוד ביטן: זאת אומרת שאת אומרת שזה רק אם זה מבוצע על ארוז אז אין בעיה עם זה?     

אילנה כהן: תווית המוצר היא על האריזה עצמה

דוד ביטן: אבל הם לא צריכים על המוצר

איתי עצמון: כאן אין אריזה

קריאה: אילנה, מדברים על בתפזורת

קריאה:  על זה שבתפזורת

איתי עצמון: מדובר למשל על בשר טרי בתפזורת

דוד ביטן: אבל הוא לא חייב לשים את זה על הבשר, הוא שם את זה בצד

דוד ביטן:  מה זאת אומרת? אני לא מבין

חגית איגרמן: יש מספיק כללים אחרים של משרד הבריאות שראינו שאפשר להסתמך עליהם, ואפשר לוותר על זה פה

חגית איגרמן:  רצינו רק הערה לגבי הגדרת הדייג

אורי צוק-בר: משהו על הדגים

איתי עצמון: רק אגיד כאן עוד דבר לגבי המיקום של הסימון

איתי עצמון:  מה שכתבנו כאן והשארנו את זה, שעל העוסק לסמן באופן בולט את ארץ הייצור בצמוד לתוצרת החקלאית

איתי עצמון:  זה כמובן לא על גבי התוצרת

שלום דנינו: זה מספיק, זה בלתי מזהם

שלום דנינו:  זה לא מזהם

דוד ביטן: בצמוד

אורי צוק-בר: לא צריך לכתוב את זה כי זה מכוסה בחוקים אחרים

איתי עצמון: נכון, זה גם מה שאני חושב

איתי עצמון:  עוד שאלה שהייתה לחבר הכנסת דנינו, זה האם צריך לכתוב האם הבשר מצונן או לא, והבנו שגם הנושא הזה מוסדר

איתי עצמון:  כלומר, שאין צורך לכתוב את זה

אורי צוק-בר: אבל אם אתם לוקחים את הגדרת הבשר כמו שהם הציעו אז כבר יש את ההגדרות

איתי עצמון: נכון

אורי צוק-בר: רק הערה על הדייג, כי דייג זה דייג בים, ויש גם שלייה מבריכות דגים וממתקני דגים, אז צריך לכתוב דייג סלש שלייה או משהו כזה, שזה יהיה ברור

איתי עצמון: כתבנו: לעניין דגים, מקום הדייג

אורי צוק-בר: הדייג, אבל דייג זה דייג שדגים דגים בים, אז צריך להגיד גם - - -     

דוד ביטן: זאת אומרת שדייג זה רק בים

דוד ביטן:  הכנרת בפנים?      

אורי צוק-בר: הכנרת היא גם כמו ים, אבל שלייה מבריכת דגים, לא דגים שם

אברהם בצלאל: זאת אומרת שלייה מבריכה

דוד ביטן: אז מה הנוסח שאתה רוצה? תגיד

אורי צוק-בר: דייג או שלייה

דוד ביטן: או שלייה של דגים

אורי צוק-בר: שלייה של דגים מבריכות, ממתקנים

איתי עצמון: אנחנו נבדוק את זה נוסחית

דוד ביטן: אין בעיה

דוד ביטן:  מה עוד?     

אורי צוק-בר: זה צריך לכלול לא רק דייג של דייגים

דוד ביטן: עוד מישהו רוצה תיקון? כמה הצביעו? מה קרה?     

נמרוד הגלילי: אני רוצה, ברשותך, כבוד יושב-ראש הוועדה, להעלות סוגיה שלא העלינו בפעם הקודמת

דוד ביטן: לא, אין סוגיות, נגמר הסיפור

נמרוד הגלילי: בסדר, אני מבין שנגמר הסיפור

דוד ביטן: אין סוגיות, רק לנוסח החוק

נמרוד הגלילי: זה נוסח החוק

נמרוד הגלילי:  אבל שנייה, בכל זאת, ברשותך, שתי סוגיות קטנות

דוד ביטן: אני לא מתחיל את הדיון מאפס

נמרוד הגלילי: סוגיה אחת היא לעניין התוקף

איתי עצמון: התחילה, אתה מתכוון

דוד ביטן: מה אתה רוצה, עוד עשר שנים את התוקף?     

נמרוד הגלילי: לא, לא אמרנו

נמרוד הגלילי:  התחולה הייתה במקור שישה חודשים, שזה הזמן המינימלי כדי לעשות את זה

נמרוד הגלילי:  אנחנו מבינים שזה קורה, ושלא ניתן למנוע את זה למרות כל הטענות שלנו שזה יביא לעלויות נוספות ועלויות לוגיסטיות

דוד ביטן: אין שום עלויות, עזוב אותי, נו

נמרוד הגלילי: בסדר, אני לא נכנס לזה

דוד ביטן: תפסיקו לספר לנו סיפורים

נמרוד הגלילי: אנחנו יכולים לספר סיפורים, אבל אני אומר שיש, אתם לא מקבלים את זה, הבנו, מתקדמים

דוד ביטן: מה יש פה? אני לא מבין

נמרוד הגלילי: אני מבין שלא יתקבל, אבל בכל זאת, כדי - - -     

שלום דנינו: בוא נסכים על שלושה חודשים

נמרוד הגלילי: לא ניתן, ואגיד עוד טענה נוספת

נמרוד הגלילי:  יש פה בעיה נוספת של סימון המוצרים במכר מקוון ובאינטרנט

רם בן ברק: למה?     

נמרוד הגלילי: הדרישה לסמן את המוצרים באינטרנט נורא בעייתית

נמרוד הגלילי:  הייתי שוקל אפשרות לפטור את זה, ואני אגיד גם למה

שלום דנינו: זה אם אתה עושה הזמנה

רם בן ברק: הכי קל בעולם

נמרוד הגלילי: זה לא רק לשים את השלט, תלוי מאיפה אוספים את זה, תלוי אם המשלוח הוא לחדרה, לגדרה, לאילת, לבאר שבע, מה יש באותם סניפים, מחסנים, האם זאת תוצרת מקומית או תוצרת חוץ, וגם זה לא באותו יום שעושים את המשלוח

נמרוד הגלילי:  הוא מזמין עכשיו משלוח לעוד כמה ימים, אני צריך לדעת באותו יום אם יש לי את המוצר הזה

נמרוד הגלילי:  יכול להיות שלא יהיה לי את המוצר הזה, כי הוא מבקש עכשיו תוצרת תפוח ישראלי, וזה בסדר, אבל יכול להיות שלעוד כמה ימים לא תהיה התוצרת הזאת

שלום דנינו: אבל זה נכון, חבר יקר, גם לגבי דברים אחרים שהוא אומר לך, אתה אומר לו: אין וופלים שוקולד עלית, אתה רוצה אוסם?      

לילך דחוח: זה לא אותו דבר

שלום דנינו: למה לא אותו דבר?     

לילך דחוח: אני רוצה להסביר משהו על אונליין

לילך דחוח:  באונליין יש את יום ההזמנה ויש את יום הליקוט

לילך דחוח:  אני לא יודעת להגיד בזמן האונליין איזה סוג של עגבניות או תפוחים או דג מנורבגיה או מטורקיה או מישראל אם יהיה זמין

לילך דחוח:  אתה מזמין היום, הליקוט נעשה בעוד חמישה ימים

לילך דחוח:  בעוד חמישה ימים התוצרת יכולה להשתנות

לילך דחוח:  אנחנו מבקשים מכם - - -     

דוד ביטן: יש בזה משהו

דוד ביטן:  אם זה במקום העסק, רק במקום העסק

לילך דחוח: כמו שאמרתם בתחילה, אתם לא עם ראש בקיר בחקיקה הזאת

לילך דחוח:  אנחנו מבקשים להחריג את האונליין

לילך דחוח:  תודה

דוד ביטן: די, מספיק, קיבלנו את הטענה

שלום דנינו: שכנעת

שלום דנינו:  מעכשיו זה יכול לקלקל

דוד ביטן: רק במקום העסק

דוד ביטן:  מי שלוקח מהאינטרנט זה בעיה שלו

שלום דנינו: אני באמת חושב שזאת לא בעיה, כי הם מתקשרים, לוקחים תפוח ישראלי

שלום דנינו:  אתה רוצה תפוח טורקי? והוא צריך להחליט

שלום דנינו:  אבל, יאללה, אם תפסתם את דוד במצב רוח טוב היום

דוד ביטן: אבל זאת בעיה

אלון שוסטר: אני לא חושב שצריך לוותר, אפשר ללוות אותם שלושה חודשים, ארבעה חודשים כדי לראות מה המשמעות של העניין

אלון שוסטר:  אני חושב שאפשר לוותר אחר כך

אלון שוסטר:  לא צריך לוותר ברגע

דוד ביטן: אבל אם אתה עושה חוק, אחר כך תצטרך תיקון

דוד ביטן:  איך אתה רוצה שהוא עכשיו במקוון יגיד לו: לא, זה ישראלי

דוד ביטן:  אני לא יודע, אי-אפשר

רם בן ברק: לדעתי זה קל מאוד, כי אתה יודע בדיוק

רם בן ברק:  אם אתה מזמין לעפולה, אתה יודע מאיפה זה מגיע, לא לוקחים לעפולה מתל אביב

קריאות: - - -     

לילך דחוח: פעם אנחנו מזמינים אותך לבוא לפגישה אצלנו

לילך דחוח:  אני מזמינה אותך, בוא לא רק למרלו"ג, תראה מלקטים

לילך דחוח:  אין דרך לעשות את זה, בסוף המלקטים הם אנשים שמלקטים או מערכות, אין לנו דרך

לילך דחוח:  אני לא אומרת את זה סתם

לילך דחוח:  אני יודעת לא רק על שופרסל, אלא גם על יתר - - -      

דוד ביטן: הינה, אבל אתם כותבים את זה באינטרנט

דוד ביטן:  שופרסל גרין, מחיר לפי משקל, מק"ט, ארץ ייצור ישראל, מה הבעיה?      

עודד פורר: למה אתם לא יכולים לסמן את זה?     

לילך דחוח: יו"ר הוועדה, רוב התוצרת הישראלית שלנו, באמת, יותר מ-95% מהתוצרת הישראלית שלנו היא תוצרת ישראלית חקלאית

לילך דחוח:  אנחנו מאוד בעד, אנחנו משתדלים לעבוד עם חקלאים ישראלים

דוד ביטן: אבל אם אתם כותבים למה יש בעיה?     

לילך דחוח: אבל הבעיה היא לא רק בעיה של שופרסל, בסדר? יש כאן עיתים מסוימות שבהם יש מחסור, ואני צריכה לייבא

עודד פורר: אחלה, אז את רושמת מאיפה ארץ המוצא

לילך דחוח: לא, אני לא יכולה לרשום, כי לפעמים אני אקבל 800 קילו מפה ו-800 קילו מפה

לילך דחוח:  ואני לא מדברת רק על שופרסל, יש כאן בעיה עקרונית

עודד פורר: זה עניין של מק"ט

לילך דחוח: זה לא עניין של מק"ט

לילך דחוח:  אי-אפשר באונליין לנהל ארבעה מק"טים שונים על עגבניות

לילך דחוח:  אני לא יודעת אם אני אתן לך - - -     

עודד פורר: אתם מנהלים, יש לכם כל מיני סוגים של - - -     

קריאה: לא רוצים, אז אי-אפשר

קריאות: - - -     

לילך דחוח: לא נכון, זה לא לא רוצים, אי-אפשר

לילך דחוח:  אם אתם רוצים, בואו תסמנו אתם את העגבניות עגבנייה עגבנייה, ואז זה יהיה בסדר

חיים ילין: אתם מביאים רק מטורקיה

חיים ילין:  נראה אם יש לכם את האומץ לשים טורקיה, ותפסיקו להגיד שאתם מביאים שני קרטונים משני מקומות

דוד ביטן: רבותיי, רבותיי, אחרי שהראו לי שאתם כן רושמים, אנחנו נוסיף - - -      

לילך דחוח: זה לא נכון

לילך דחוח:  בינתיים אנחנו אלה שמנהלים את הסופר

חיים ילין: מתי הבאתם פעם אחרונה ארבעה משטחים מארבע מדינות שונות? זה קשקוש

לילך דחוח: שופרסל בדרך כלל מביאה תוצרת חקלאית ישראלית, ואנחנו גאים בזה, במה שאנחנו עושים

חיים ילין: תודה רבה

חיים ילין:  אז תכתבו ישראל

עודד פורר: מצוין, אז תסמנו

לילך דחוח: הבעיה היא לא רק שופרסל, והבעיה היא בעיתים מסוימות שבהם אי-אפשר

לילך דחוח:  זה לא חוק שעכשיו - - -     

חיים ילין: אז היו פה העסקים הקטנים ודיברו

לילך דחוח: לא, זה לא רק קטנים, יש כאן עוד רשתות, צריך להתייחס לנושא האונליין, הוא נושא מאוד מורכב

לילך דחוח:  אנחנו בסוף נאלצים להתמודד עם תביעות ייצוגיות מאוד מורכבות בעניין הזה

לילך דחוח:  אף אחד מכם לא מתמודד איתן

לילך דחוח:  תפעולית אי-אפשר לעמוד בזה

דוד ביטן: מספיק

דוד ביטן:  מספיק כבר

דוד ביטן:  מה אכפת לי, זאת בעיה שלהם, מה

דוד ביטן:  טוב, רבותיי, אנחנו לא נחריג

דוד ביטן:  אבל מה שכן, אחרי שראיתי שאתם כותבים אז באמת אין בעיה

דוד ביטן:  כן נאפשר בתקנות להקל על האינטרנט אם יצטרכו, אז זה באישור ועדת הכלכלה

דוד ביטן:  לא נסיים את זה עכשיו

דוד ביטן:  אני לא יכול להיכנס למשהו שאני לא מבין בו

אורי צוק-בר: אפשר הצעה, היושב-ראש?      

דוד ביטן: לגבי העניין הזה?     

אורי צוק-בר: כן, לעניין הזה, שייתנו לעניין של האינטרנט יותר זמן התארגנות, וימצאו את הדרכים לסדר את זה

לילך דחוח: זה לא עניין של זמן התארגנות, זה האינטרנט בכלל

לילך דחוח:  אם תנהלו פעם אחת אונליין אז תבינו

אורי צוק-בר: היושב-ראש, האונליין הולך וגדל, תופס נתח יותר ויותר גדול

אלון שוסטר: צריך לעודד את זה

רם בן ברק: אם לא נכניס את האונליין כאילו לא עשינו שום דבר

חיים ילין: זאת המצאה, מדף האונליין הוא הרבה יותר קל לתפעול מאשר המדף הפיזי

י לילך דחוח: לא נכון, המדף של האונליין זה לא העניין, זה השילוב בין מדף האונליין לבין הליקוט, יש כאן לוגיסטיקה משמעותית

י לילך דחוח:  אתה מזמין היום, מלקטים לך את זה בעוד שבוע, בעוד ארבעה ימים, ואתה יכול גם להזמין עוד שבועיים

י לילך דחוח:  אין לי יכולת להבטיח לך מה יהיה כשילקטו

י לילך דחוח:  אני גם לא יודעת - - -     

אורי צוק-בר: גם בסוגי גבינות אני הרבה פעמים מקבל הודעה אם אני רוצה להחליף או לא

לילך דחוח: אבל זה לא ירקות

דוד ביטן: היועץ המשפטי יאמר את ההצעה שלנו, וזהו

דוד ביטן:  קיבלנו את הרעיון בחלקו

איתי עצמון: אם אני מבין נכון, אנחנו כרגע נחריג את ההוראות האלה רק לגבי מכירה פיזית, אבל נאפשר לשר הכלכלה באישור הוועדה להרחיב את התכולה גם לגבי מכירה מקוונת

עודד פורר: לא, הפוך, תאפשר לשר הכלכלה לצמצם

אורי צוק-בר: הפוך, לצמצם

דוד ביטן: אני בעד מה שהם אומרים, כי שר הכלכלה נגד, מתי הוא יביא לי את התקנות? בעוד 20?      

אורי צוק-בר: רק לצמצם, וגם תן להם יותר זמן התארגנות, שהם ימצאו את הדרך לעשות את זה

דוד ביטן: אני מוכן, אין לי בעיה

לילך דחוח: אל תהיו ראש בקיר

דוד ביטן: אנחנו לא נחריג כרגע

דוד ביטן:  שר הכלכלה יכול להביא לנו הקלה בתקנות באישור הוועדה

רם בן ברק: אי-אפשר כל הזמן שתגידו שזה מסובך לוגיסטית, מסובך לוגיסטית

רם בן ברק:  תתארגנו

רם בן ברק:  אני מזמין באינטרנט, אני רוצה לדעת אם העגבנייה שלי באה מעזה, מטורקיה או מחבל לכיש, זה מה שאני רוצה

לילך דחוח: אין לי דרך להבטיח לך מה שאתה - - -     

רם בן ברק: אין לך, אז אל תעסקי בתחום הזה

רם בן ברק:  אל תעסקו בתחום הזה

לילך דחוח: אין לי דרך

לילך דחוח:  אבל גם לך אין פתרון

רם בן ברק: אם אתם לא יודעים להגיד לי מה אתם מוכרים אל תהיו בתחום הזה, עם כל הכבוד

רם בן ברק:  תתארגנו ותדעו איך לעשות את זה, ואל תספרו לי סיפורים, לוגיסטיקה ולוגיסטיקה

לילך דחוח: חבר הכנסת רם, זה לא סיפורים, אי-אפשר כל דבר להגיד אל תספרו סיפורים

נמרוד הגלילי: זה נורא קל להגיד תתארגנו ותעשו את זה, לא תמיד הדברים קלים

נמרוד הגלילי:  אי-אפשר כל הזמן לבטל את הבעיות האמיתיות

נמרוד הגלילי:  באונליין זה אחרת

רם בן ברק: אפשר

רם בן ברק:  אתם יודעים בדיוק מאיפה, ואתם יודעים בדיוק איזה תוצרת מגיעה מאיזה מקום, הכול ממוחשב אצלכם, אין לכם שום בעיה לעשות את זה

לילך דחוח: לא הכול ממוחשב

לילך דחוח:  יש עניין של מלאים, יש עניין של - - -      

רם בן ברק: כל פעם אתם צועקים לוגיסטיקה, לוגיסטיקה בעסק הזה

רם בן ברק:  את מסכימה איתי שזכותי לדעת מה אני קונה? את מסכימה איתי? כן או לא? מגיע לי לדעת מה אני קונה? גם באונליין מגיע לי לדעת מה אני קונה

רם בן ברק:  את לא מסוגלת? אז ניקח מישהו יותר מוכשר שיעשה את זה

לילך דחוח: חבר הכנסת רם, אני מסכימה

לילך דחוח:  אז אם זה מאוד חשוב לך - - -     

דוד ביטן: בן ברק, תעזוב, אנחנו כבר החלטנו, בשביל מה אתה צריך?     

אורי צוק-בר: גם במטה כחול לבן של משרד הכלכלה באונליין שמים את הסמל, הסמליל של "מיוצר בישראל" על מוצרים, ובאונליין יש על המוצרים שמיוצרים בישראל את הכובע כחול לבן

אורי צוק-בר:  אז כמו שאפשר לעשות את זה, אפשר לעשות את זה גם בפירות ובירקות

אורי צוק-בר:  מה שצריך זה יותר זמן, זה הכול

דוד ביטן: בסדר, אבל אנחנו נכניס לחוק אפשרות של השר

דוד ביטן:  ניתן להם גם פה את הזמן, אין לי בעיה

איתי עצמון: באישור הוועדה

דוד ביטן: באישור הוועדה לתת הוראות הקלה כאלה

דוד ביטן:  הוא ינסח את זה

איתי עצמון: או הקלה או לגבי מכירה מקוונת

אורי צוק-בר: אולי רק לעדכן, לא שנפטור

דוד ביטן: לא יודע, אני לא פוטר

דוד ביטן:  הוא יביא ואנחנו נדון

דוד ביטן:  כרגע אני לא פוטר את זה

דוד ביטן:  זה הכול

דוד ביטן:  אם הוא יבוא עם משהו אנחנו נדון

אלון שוסטר: היושב-ראש, חשוב לומר לכם, גברתי משופרסל, חברתנו, אני רוצה שיהיה ברור שאנחנו לא שולחים אתכם עכשיו עם האפשרות לחזור עם הכובע של השר לתקנות באופן חופשי

אלון שוסטר:  להפך, כפי שאנחנו יודעים מאיפה מגיע כל מוצר שאנחנו קונים, וכפי שיהיה עוד מעט במוצרים שאפשר לקנות בשוק, כך אנחנו מצפים שיהיה, מצפים שתמצאו את הדרך לא איך לוותר, אלא איך לאפשר לנו לדעת

דוד ביטן: חוץ מזה אנחנו פה, אם תהיה בעיה נתקן את הכול

אלון שוסטר: אנחנו פה כי אנחנו לא דופקים את הראש בקיר

דוד ביטן: לא ברחנו

אלון שוסטר: אבל אנחנו לא יכולים להבין איך אומת הייטק ואומת AI חושבת שהדבר הזה בלתי אפשרי

לילך דחוח: אני אשמח אחר כך להסביר, שתבינו את התפעוליות

דוד ביטן: יאללה, אני חייב לסיים, רבותיי

דוד ביטן:  מה רצית להגיד?     

גילי עוז: רציתי לשאול אם התקבלה הערה פה של משרד הבריאות לגבי ההגדרה של בשר טרי משום שזה יוצר בעיה

איתי עצמון: למה?     

גילי עוז: זה יוצר בעיה

דוד ביטן: איזו בעיה?     

גילי עוז: משום שלא ברור לי לפי ההגדרה של בשר טרי בחוק המזון, האם למשל דגים – אני מייצג את ארגון מגדלי הדגים

איתי עצמון: זה כולל, הקראתי הגדרה

גילי עוז: איך זה כולל?     

איתי עצמון: שנייה, אגיד

איתי עצמון:  בסעיף 9 יש הגדרה של בשר שהקראתי: "חלקים ניתנים לאכילה של בהמות, עופות ובעלי חיים החיים במים"

איתי עצמון:  "בשר טרי" זה אותו "בשר שלא עבר עיבוד כלשהו, למעט צינון בטמפרטורה", וכו', כפי שהקראתי בראשית הדיון

גילי עוז: ואם הצינון בטמפרטורה עולה במעלה או יורד במעלה? הרי אנחנו מכירים את שופרסל לא מהיום, או לא את שופרסל, לא משנה, את הרשתות, אז מה אנחנו עושים עם הדגים? לכן אני מציע לחזור להגדרה הפשוטה של אדוני היושב-ראש, של דגים, שלא יתחכמו איתנו עם הגדרות

גילי עוז:  הרי הדגים יגיעו, יעלו אותם באקווריום במיכל בשתי מעלות, ואנחנו מוציאים את הדגים מהחוק

אורי צוק-בר: כתוב דגים במפורש בחוק

גילי עוז: לא, תסתכל בהגדרה - - -     

אביגיל כספי: הסיבה שנבחרה ההגדרה הזאת של בשר טרי, ויתקן אותי משרד הבריאות אם אני טועה, כי משרד הבריאות טען שכדי למכור תוצרת מן החי בתפזורת היא צריכה להיות תוצרת טרייה

אביגיל כספי:  זאת אומרת תוצרת שנשמרה בטמפרטורה שלא עולה על מעלה אחת ולא יורדת ממינוס ארבע, ולכן אימצנו את זה לפה

אביגיל כספי:  בכל מקרה, אם אי-אפשר למכור בתפזורת אז זה לא יוחל

חגית איגרמן: אין צורך להשאיר את זה פה כי זה מוגדר בחוקים של משרד הבריאות, אז לא ברור שצריך את זה פה

חגית איגרמן:  אסור למכור משהו אחר

דוד ביטן: חבר'ה, אני חייב לסיים, אני מאוד מצטער

דוד ביטן:  קדימה

גילי עוז: אדוני, נקודה אחרונה חשובה

גילי עוז:  בצו הפיקוח על מצרכים ושירותים יש סעיף 6 שנקרא "סימון מוצרים" - - -     

דוד ביטן: רבותיי, שופרסל, אנחנו כבר החלטנו, מספיק

גילי עוז:  אנחנו מדברים בהצעת החוק כאן על סימון באופן בולט

גילי עוז:  אני שואל את עצמי מה זה באופן בולט? ואני מתחיל לדמיין את הבולטות של הרשתות עכשיו

גילי עוז:  אני מפנה את אדוני לסעיף 6 בצו הפיקוח על מצרכים ושירותים, ושם יש בסעיף ב' הגדרה, שאומרת כך: "יירשמו בבהירות" – בנוסף לאופן הבולט – "יירשמו בבהירות, באותיות לא קטנות ולא צפופות מדיי"

דוד ביטן: אולי אתה רוצה שנעשה שמשונית

דוד ביטן:  לא הבנתי

גילי עוז: אני חושש מאוד

דוד ביטן: מה אתה רוצה ממני? מה?     

איתי עצמון: אני אתן לך מענה לשאלה שלך

איתי עצמון:  התיקון הזה משתלב - - -     

רם בן ברק: תיקון הסימון

גילי עוז: אל תכעסי כל כך

דוד ביטן: אנחנו בבחירות את הכול מפרסמים בשמשוניות

לילך דחוח: בסוף אנחנו מתמודדים עם ייצוגיות, לא אתם

איתי עצמון: אני רוצה להשיב להערה שלך

איתי עצמון:  התיקון שמוצע כרגע משתלב בתוך סעיף 17 לחוק

איתי עצמון:  כלומר, כל ההוראות של סעיף 17 חלות גם כן, וגם הוראות הצו שנקבע מכוחו, צו הגנת הצרכן (סימון טובין), שמדברות גם על אופן הסימון יחולו

איתי עצמון:  משרד הכלכלה יידרש כמובן לתקן את הצו בהתאם לחוק החדש

איתי עצמון:  אבל ההוראות, הפירוט של איך ייעשה הסימון אמורות להיות בצו הזה

דוד ביטן: מה רצית להגיד?     

נעמי הימיין רייש: שלחת אותנו לעשות שיעורי בית

נעמי הימיין רייש:  עמדת משרד הכלכלה, שהחוק יחול על קמעונאי גדול כהגדרתו בחוק המזון, על מכירה - -     

דוד ביטן: זה לא מה שביקשתי מכם

נעמי הימיין רייש: למה? ביקשת החרגות

נעמי הימיין רייש:  מי ספציפית אנחנו חושבים שצריך להיות בפנים ומי בחוץ

נעמי הימיין רייש:  - - על מכירה פיזית, ובהוראת שעה על מנת שנוכל לבחון את ההשלכות של זה על המשק

דוד ביטן: לא תהיה הוראת שעה פה

דוד ביטן:  עשיתי הוראת שעה בדברים אחרים, פה לא

דוד ביטן:  אין מקום

דוד ביטן:  אם בעתיד יראו שהחוק הזה בעייתי אז אפשר לתקן, לבטל

דוד ביטן:  לא צריך לכל דבר הוראת שעה

דוד ביטן:  אם היית אומרת לי, קמעונאי מאוד קטן, אני מוכן לספוג את זה

דוד ביטן:  מה העמדה שלכם לגבי שוק מחנה יהודה? שוק הכרמל? שכונת התקווה?     

שלום דנינו: שווקים בכלל

נעמי הימיין רייש: זה קמעונאי קטן

נעמי הימיין רייש:  הסוחרים בשווקים הם קמעונאים קטנים

אורי צוק-בר: גם בחו"ל, כל הקמעונאים וחנויות הירקות הכי קטנות ברחוב בצרפת או בספרד מסמנים ארץ מקור על יד המחיר, זה לא דבר בלתי אפשרי

דוד ביטן: נראה איך החוק הזה מיושם

דוד ביטן:  אם יהיו בעיות השר מוזמן להגיש תיקון אם צריך, אין בעיה, נתייחס לזה בהוגנות

שלום דנינו: ותהיה שנה אחת שביקשנו גם באכיפה לא להקפיד איתם יותר מדי

דוד ביטן: ביקשנו

נעמי הימיין רייש: בוא נשמע אם זה אפשרי בכלל

דוד ביטן: אפשרי

דוד ביטן:  הם אוכפים, יש מדיניות אכיפה, מותר

אניטה יצחק: בעניין האכיפה, יש מדיניות אכיפה קבועה למתן התראה בשלושה חודשים הראשונים

אניטה יצחק:  גם אם מעט נרחיב את זה - - -     

דוד ביטן: אמרנו לכם שתיתנו את זה בשנה, לא בשלושה חודשים

אניטה יצחק: רק אשים כאן על השולחן שגם אם ננקוט ככה מבחינת אכיפה הם עדיין יהיו חשופים מבחינת תובענות ייצוגיות

אניטה יצחק:  זה לא משהו שנוכל לפתור

שלום דנינו: אני מקווה שגם בתובענות הייצוגיות נטפל

דוד ביטן: אנחנו מחכים למשרד המשפטים, העזרה הכי גדולה לעסקים הקטנים זה בתובענות הייצוגיות, תאמיני לי

שלום דנינו: אלו התובענות הייצוגיות שהורגות אותם

דוד ביטן: כולם בוכים לי, וטלפונים, והכול על העניין הזה

שלום דנינו: ובאמת, איפה זה עומד?     

דוד ביטן: אני רוצה לעבור להצבעה

איתי עצמון: יש לנו עוד שתי סוגיות

נעמי הימיין רייש: אדוני היושב-ראש, אני מבקשת, מכיוון שמתקנים פה חוק שהוא בסמכות שר הכלכלה, והציג השר עמדה לגבי החוק הזה, שנקיים עוד דיון אחד מסודר, ונציע תיקונים שאנחנו מעוניינים בהם

דוד ביטן: לא, אין דיון, זהו, נגמר

דוד ביטן:  אתם צריכים ללמוד, מספיק כבר עם הדחיות, כל פעם מבקשים דחיות

דוד ביטן:  אתם רוצים משהו, תגידו את זה בזמן

דוד ביטן:  אנחנו מתייחסים בצורה הוגנת לכל הערה של משרד ממשלתי

דוד ביטן:  במקרה הזה מה שאתם רוצים זה לאיין את החוק, שלא יהיה חוק

דוד ביטן:  זה לא ילך

נעמי הימיין רייש: לא, אנחנו לא רוצים לאיין, אנחנו רוצים להגן על העסקים הקטנים בחוק הזה

דובי אמיתי: הם לא מגנים

דוד ביטן: מה זה להגן? מס הכנסה אתם משלמים? אז יש דברים שאי-אפשר להגן עליהם

דוד ביטן:  בבקשה

דוד ביטן:  מה זה להגן? צריכים להגן גם על הציבור ועל החקלאים

איתי עצמון: יש עוד שתי סוגיות

איתי עצמון:  השאלה לגבי הנושא שעלה בראשית הדיון לעניין הגדרה של אריזה, האם מבחינת משרד הבריאות אם אנחנו נכתוב שהאריזה בלבד לא נחשבת לייצור, אלא רק לעניין הסימון הזה, האם זה נותן מענה בעיניכם?     

אילנה כהן: אריזה לפי חוק מזון זאת פעולה יצרנית לכל דבר

איתי עצמון: בסדר, אבל לצורך החוק עכשיו ניסיתי לתת מענה להערה שלכם, ולהגיד שבעצם לעניין חובת הסימון אנחנו בכל זאת – שמעתם כמוני את חברי הכנסת, נכון? אנחנו אומרים שהאריזה בלבד לא נחשבת לפעולת ייצור, רק לעניין הזה

שלום דנינו: הסימון פה הוא רק להצגה לצרכן, ברמה הזאת

אילנה כהן: מצוין

אילנה כהן:  אז אפשר לכתוב אריזה לעיני לקוח

דוד ביטן: מה? לא הבנתי

אילנה כהן: אריזה לעיני לקוח

שלום דנינו: אריזה לעיני לקוח

אביגיל כספי: לא

קריאה: מה פתאום, מה זה ההמצאות האלה, נו

איתי עצמון: אבל אז בעצם אם הם אורזים כמה שעות לפני כן?     

קריאות: - - -     

אילנה כהן: זה גם לעיני הלקוח

רם בן ברק: די, מספיק, אני לא מבין מה הבעיה

חיים ילין: היא אומרת שזה נחשב לעיני הלקוח אם זה אריזה לפני

דוד ביטן: איך?     

אילנה כהן: אפשר גם לכתוב אריזה להכנה למכירה

אניטה יצחק: יש הוראות גם בצו הגנת הצרכן (סימון טובין), אריזה בבית העסק היא לא פעולת ייצור

שלום דנינו: איתי, יש לי הצעה, שב איתם על זה, היא מוצאת ניסוח

דוד ביטן: לא, אני רוצה להצביע

איתי עצמון: רצינו לשבת, לצערי לא קיבלנו עמדה בזמן

איתי עצמון:  מאוד רצינו לשבת

שלום דנינו: לא, לסכם

שלום דנינו:  אנחנו נחליט על החוק, אבל תראה עם משרד הבריאות איזה שינוי

איתי עצמון: זה לא עניין נוסחי, זה עניין מהותי

אברהם בצלאל: אפשר להצביע?     

דוד ביטן: אפשר להצביע

שלום דנינו: כי אני שומע ממנה שאפשר לסדר

דוד ביטן: רבותיי, בואו נעשה דבר כזה, נצביע על הכול, אני אגיד רוויזיה

דוד ביטן:  אם תגיע לסיכום עם משרד הבריאות על משהו שאפשר לחיות איתו - -     

שלום דנינו: ואתה יכול להגיע

דוד ביטן: - - וגם עם העסקים הקטנים, אני אשמח

דוד ביטן:  אם לא, אני מבטל את הרוויזיה ומצביע

נעמי הימיין רייש: מה הנוסח שמצביעים עליו?     

אורי צוק-בר: היושב-ראש, אפשר הצעה?      

דוד ביטן: מה עכשיו?     

אורי צוק-בר: לפני הדיון הסבירה נציגת משרד הבריאות שרק במקרים של מפעל מאושר, שאישרו אותו במשרד הבריאות, שהוא מפעל מאחורי הסופר, בתוך הסופר, אבל לא בנקודת המכירה, במקרים כאלה חריגים אפשר

דוד ביטן: אז תשבו אם אפשר להגיע למשהו

דוד ביטן:  אני לא מחפש ללכת לא נגד משרד הבריאות ולא נגד משרד הכלכלה, אבל בהגיון

דוד ביטן:  משרד הכלכלה נגד החוק, אז מה? מביאים לי סעיפים

שלום דנינו: ונראה לי שהם רוצים למצוא פתרון

רם בן ברק: אני לא מבין, אם לסופר הזה יש מפעל בשוליים שלו והוא קונה עכשיו גבינה מהולנד והוא אורז אותה, אתה לא רוצה לדעת שהיא מהולנד?      

אורי צוק-בר: אבל אז הוא חייב לשים על זה את התווית עם כל המרכיבים

רם בן ברק: אבל בתווית שיהיה כתוב גם הולנד, זה הכול

שלום דנינו: מה הבעיה?     

רם בן ברק: הם אומרים שבתווית יהיה כתוב הכול חוץ מהולנד

דוד ביטן: מספיק, אני רוצה להצביע

אניטה יצחק: אבל צריך להתייחס למהי הגדרת יצרן, ולהחריג שככל שזה בתוך בית העסק הוא לא יצרן

דוד ביטן: רבותיי, סיימנו

דוד ביטן:  נתחיל להצביע

רם בן ברק: אם את קונה עכשיו טונה שמן בספרד, ושמה אותו בבקבוקים בארץ?     

אניטה יצחק: לפי הגדרת החוק הוא יצרן

רם בן ברק: אז זאת תקלה חמורה

תום נקש: אדוני היושב-ראש, אם אפשר רק עוד מילה אולי?     

דוד ביטן: נתתי לכם גם לשבת אחר כך

דוד ביטן:  אני לא מסיים, אני משאיר את זה פתוח

תום נקש: לעניין שמירת הדינים

תום נקש:  לא לעניין ההגדרה, אדוני, לעניין שמירת דינים

איתי עצמון: רק אגיד שיש כמובן הוראה בחוק הגנת הצרכן שעניינה שמירת דינים, שקובעת שכל הוראות חוק הגנת הצרכן אינן באות לגרוע מדין אחר, מן הסתם גם מחוק הגנה על בריאות הציבור (מזון)

דוד ביטן: אני לא מאמין, על חוק כזה פשוט אתם עומדים על הרגליים האחוריות

דוד ביטן:  זה מפתיע אותי מאוד, דרך אגב

קריאה: תחשוב למה

יאיר צבן: משרד הכלכלה רואה גם את החשיבות של יוקר המחיה כמו שנדונה לפני כן

דוד ביטן: כן, כן

יאיר צבן: והטלת רגולציה נוספת מעלה את - - -     

דוד ביטן: אני גם מכיר הרבה יותר מכם

יאיר צבן: - - - שהנושא של הוראת שעה בעקבות ההשלכות הכלכליות של - - -     

דוד ביטן: אין שום הוצאה פה, עזוב

דוד ביטן:  מכיוון שאני יודע שאין פה הוצאה אז אני לא מקבל את הטענות האלה

דוד ביטן:  בואו נתחיל להצביע

דובי אמיתי: אני רוצה מילה אחת, אני יכול?     

דוד ביטן: לא, סיימנו

דובי אמיתי: מילה אחת לא לעניין עצמו

דוד ביטן: מה אתה רוצה?     

דובי אמיתי: משהו קטן לך קודם כול

דוד ביטן: לא, עזוב אותי, אל תיתן לי - - -     

שלום דנינו: אחר כך, אחר כך

דובי אמיתי: רגע, לא עזוב אותי, אני מבקש דקה

דובי אמיתי:  דקה

דוד ביטן: לא רוצה, בחיאת דינכ

דובי אמיתי: אין בחיאת דינכ, דקה

דובי אמיתי:  אני המון שנים בתפקיד שלי, ואני גם חקלאי, ומה שאתם הולכים לעשות פה, אתה אדוני היושב-ראש, וחברי הכנסת, וחברי הכנסת שהביאו את ההצעה, זאת פשוט היסטוריה לנו לציבור החקלאים ולמדינת ישראל

דובי אמיתי:  מגיע לכם כל הכבוד

דובי אמיתי:  תודה

דוד ביטן: בואו נתחיל

איתי עצמון: הוגשו לנו כמה הסתייגויות

איתי עצמון:  יש ארבע הסתייגויות של סיעת ישראל ביתנו, שאפשרת להם להצביע בלי נוכחות

דוד ביטן: בלי נוכחות

דוד ביטן:  אז הסתייגויות ישראל ביתנו, נצביע על הכול ביחד

שלום דנינו: כן, הם לא פה, לא מנמקים

דוד ביטן: מי נגד? מי בעד?    

דוד ביטן: בעד – 7 

דוד ביטן: נמנעים – אין 

דוד ביטן: לא התקבלו

דוד ביטן:  הלאה

איתי עצמון: קיבלנו גם כ-20 הסתייגויות של סיעת חד"ש-תע"ל, גם להם אישרת

דוד ביטן: גם להם אישרנו בלי להופיע, הם לא צריכים לנמק

דוד ביטן:  מי נגד ההסתייגויות? מי בעד?          

דוד ביטן: בעד – פה אחד 

דוד ביטן: פה אחד לא עברו

איתי עצמון: עכשיו אני רוצה להקריא את הנוסח עם השינויים כפי שהבנתי אותם

איתי עצמון: כמובן שאת מס' התיקון ניתן בהמשך

איתי עצמון:          זו התוספת שהוספה כאן

דוד ביטן: זהו, אני יכול להצביע?      

נמרוד הגלילי: אפשר בבקשה לדרוש לגבי התחולה?     

דוד ביטן: לא, נגמר הסיפור, נגמר, זה הכול

נמרוד הגלילי: רק לתחולה

דוד ביטן: נגמר

דוד ביטן:  לא, אין, אין

נמרוד הגלילי: גם שלושה חודשים - - -     

דוד ביטן: נגמר, אנחנו בהצבעות

נמרוד הגלילי: בסדר, אני מבקש אם אפשר - - -     

דוד ביטן: צא החוצה, בבקשה

דוד ביטן:  אני אוציא אותך

דוד ביטן:  נגמר, אנחנו בהצבעה

דוד ביטן:  זהו, נגמר

איתי עצמון: אמרנו שלושה חודשים

דוד ביטן: מי בעד הנוסח כפי שהקריא אותו היועץ המשפטי? מי נגד?      

דוד ביטן: בעד – פה אחד 

דוד ביטן: פה אחד

דוד ביטן:  על מנת לאפשר למשרד הבריאות ולמשרד הכלכלה – אבל, שימו לב, אל תתקנו לי את החוק

דוד ביטן:  אם יש דברים שאתם חושבים, וזה יהיה מקובל

נעמי הימיין רייש: יש לנו הצעה פרקטית

דוד ביטן: אותו דבר, משרד הבריאות, אז בבקשה

איתי עצמון: אתה מגיש בקשה לדיון מחדש?     

דוד ביטן: אני מגיש רוויזיה עכשיו

דוד ביטן:  אם יהיה משהו שצריך לתקן נחדש רק את ההצבעה על הרוויזיה, זה הכול

איתי עצמון: רק על הנקודות האלה

דוד ביטן: תודה רבה

ינון אזולאי: אדוני היושב-ראש, רק להודות לך ולכל חברי הוועדה, לכל השותפים, גם לאלה שהתנגדו והביאו את ההסתייגויות שלהם, תודה רבה לכולם

ינון אזולאי:  באמת חוק חשוב

ינון אזולאי:  יישר כוח

ינון אזולאי:  תודה רבה גם לרם בן ברק

דוד ביטן: הישיבה נעולה